गुजरात में रहस्यमयी वायरस से तीन की मौत  
भारत में सीसीएचएफ वायरस का यह पहला मामला है। इसी कारण केंद्र सरकार भी सतर्क हो गई है। जांच के लिए टीम गठित कर दी गई है।
गुजरात में अहमदाबाद के क़रीब एक रहस्यमय बीमारी का ख़ौफ़ छाया हुआ है। यह बीमारी सीसीएचएफ वायरस से फैली है और अब तक तीन लोगों की इससे मौत हो चुकी है। भारत में सीसीएचएफ वायरस का यह पहला मामला है। इसी कारण केंद्र सरकार भी सतर्क हो गई है।  जांच के लिए केंद्र की छह सदस्यों की टीम दिल्ली से अहमदाबाद गई। करीब 50 सैंपलों की जांच होना बाकी है।